CELEX: 62010TN0038
Language: hu
Date: 2010-01-26 00:00:00
Title: T-38/10. P. sz. ügy: A Közszolgálati Törvényszék F-70/07. sz., Marcuccio kontra Bizottság ügyben 2009. november 10-én hozott végzése ellen Luigi Marcuccio által 2010. január 26-án benyújtott fellebbezés

27.3.2010   
            
            
               HU
            
            
               Az Európai Unió Hivatalos Lapja
            
            
               C 80/43
            
         A Közszolgálati Törvényszék F-70/07. sz., Marcuccio kontra Bizottság ügyben 2009. november 10-én hozott végzése ellen Luigi Marcuccio által 2010. január 26-án benyújtott fellebbezés
   (T-38/10. P. sz. ügy)
   2010/C 80/68
   Az eljárás nyelve: olasz
   
      Felek
   
   
      Fellebbező: Luigi Marcuccio (Tricase, Olaszország) (képviselő: G. Cipressa ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               Az Elsőfokú Bíróság helyezze teljes egészében hatályon kívül a megtámadott végzést.
            
         
               —
            
            
               az Elsőfokú Bíróság állapítsa meg, hogy az első fokon benyújtott kereset, amelynek vonatkozásában a megtámadott végzést hozták, teljes egészében, bármely kivétel nélkül tökéletesen elfogadható volt.
            
         
               —
            
            
               az Elsőfokú Bíróság teljes egészében, bármely kivétel nélkül adjon helyt az első fokon benyújtott keresetben szereplő kérelemnek;
            
         
               —
            
            
               az Elsőfokú Bíróság kötelezze az alperest mind az első fokon, mind a jelen fellebbezés során felmerült összes költség, díj és tiszteletdíj megtérítésére;
            
         
               —
            
            
               az Elsőfokú Bíróság másodlagosan utalja vissza a jelen ügyet a Közszolgálati Törvényszék elé, hogy az más összetételben ismét határozzon az ügyről.
            
         
      Jogalapok és fontosabb érvek
   
   A jelen fellebbezés a Közszolgálati Törvényszék 2009. november 10-i végzése ellen irányul. E végzésben, mint nyilvánvalóan elfogadhatatlant, elutasították az abban a keresetben megfogalmazott első, második, harmadik és hatodik kérelmet, amely kereset a Bizottság arra való kötelezésére irányult, hogy térítse meg a fellebbezőt amiatt ért károkat, hogy a Bizottság megtagadta a T-176/04. sz., Marcuccio kontra Bizottság ügyben állítólag felmerült, visszatéríttethető költségek visszafizetését.
   Igényének alátámasztására a fellebbező a személyzeti szabályzat 90. és 91. cikke szerinti kérelem fogalmának téves értelmezésére hivatkozik, az arra vonatkozó ítélkezési gyakorlat indokolatlan és logikátlan megsértésére, az indokolás teljes hiányára, a késedelmesen benyújtott ellenkérelem figyelmen kívül hagyására vonatkozó kötelezettség megsértésére, az „okafogyottság megállapítása iránti kérelem” elnevezésű aktus elfogadásában megnyilvánuló eljárási szabálytalanságra, valamint az emberi jogok európai egyezménye 6. cikkének és az Európai Unió Alapjogi Chartája 47. cikkének megsértésére.